કોલકાતા, તા. 11 : વૈશ્વિક સ્તરે ભારતનું ચાંદીનું ઝવેરાત વૈશ્વિક બજારોમાં લોકપ્રિયતા ગુમાવી રહ્યું છે. જેમાં વર્તમાન નાણાકીય વર્ષમાં પ્રથમ કવાર્ટરમાં તેની નિકાસ ગયા વર્ષના સમાન ગાળાની તુલનાએ 93.04 ટકા ઘટી હતી. અમેરિકા, મધ્ય-પૂર્વ અને અન્ય દેશોના ખરીદદકારો જાણે આ ધાતુથી દૂર રહેવા લાગ્યા છે. પ્રથમ છ મહિના દરમિયાન ચાંદીનો ભાવ રેન્જ બાઉન્ડ હતો. જેથી વિદેશી બજારોમાં તેની માગ પર અસર પડી છે. જોકે, વિશ્લેષકોના મતે ચાંદીના ભાવ લાંબા ગાળે વધી શકે છે, કારણ કે આ ધાતુ ફંડામેન્ટલી મજબૂત છે.